**POŽIADAVKY NA PRIJÍMACIE SKÚŠKY DO 1. ROČNÍKA**

**ŠTUDIJNÝ ODBOR –8229 Q 02 hudba - DIRIGOVANIE**

# *Teoretické skúšky:*

# Pozostávajú z dvoch častí: prvá časť je test z hudobnej teórie a dejín hudby a druhá časť je zo sluchovej analýzy. Obidva testy sú v písomnej forme.

**Hudobná teória a dejiny hudby** (rozsah učiva na ZUŠ)

* ovládať notopis v husľovom a basovom kľúči,
* čítanie a zápis nôt v rôznych oktávach,
* ovládanie durových a molových stupníc, súbežné tóniny, harmonická a melodická mol,
* základné a odvodené intervaly,
* tvorba durových, molových kvintakordov a ich obratov, dominantný septakord a obraty,
* prednesové označenia, tempo, dynamika,
* orientácia v najzákladnejších hudobných štýloch (barok, klasicizmus, romantizmus, impresionizmus, 20.storočie),
* základná znalosť nástrojov orchestra.

**Sluchová analýza** (intonácia a rytmus)

* rozlišovacie hudobné schopnosti (rozlišovanie stupníc dur a mol, pôvodnej, harmonickej a melodickej, rozlišovanie harmonických intervalov),
* rozlišovanie durových a molových akordov,
* rozlišovanie základných rytmických útvarov,
* hudobná pamäť (porovnávanie počutých melodických a rytmických úryvkov),
* hudobné myslenie (uvádzanie tónov do vzťahov- napr. zistenie, kedy sa vráti niektorý tón, koľkokrát sa vyskytuje najvyšší alebo najnižší tón v melódii a pod.).

***Praktické skúšky:***

* **hra z partitúr:** voľný výber pre 1 miešaný zbor, 1 ženský zbor, 1 mužský zbor (trojhlasná faktúra);
* **dirigovanie:** povinná skladba E. Suchoň: Aká si mi krásna (miešaný zbor);
* dobré sluchové, rytmické a pamäťové dispozície (reprodukcia diatonickej melódie sluchová analýza intervalov a trojzvukov, jednotlivo aj v spojoch (zápis rytmického útvaru).
* pohybové dispozície, základné dobové taktovanie v 2 - 4 dobovom takte, pri súčasnom speve ľudovej piesne. Uchádzač si pripraví 2 ľudové piesne rôzneho charakteru a typu. Schopnosť vyjadriť taktovacím gestom tempo, dynamiku a charakter počúvanej hudby.
* **vyspelosť v hre na klavíri na úrovni absolventa ZUŠ**, skúšobná látka:
* **stupnice:** durové a molové v oktávach, terciách, sextách;
* **akordy:** veľký rozložený kvintakord, septakord, zmenšený septakord cez 4 oktávy aj v protipohybe;
* **2 etudy** rôzneho technického zamerania zo zbierok v ľubovoľnej kombinácii: *J.B. Cramer – H. Bűlow, C. Czerny op. 299 alebo op. 740;*
* **1 dvojhlasú alebo trojhlasú invenciu od *J.S. Bacha****,* príp. časť zo suity na podobnej úrovni;
* **1 časť sonáty alebo sonatíny (rýchla) z obdobia klasicizmu;**
* **ľubovoľná skladba z obdobia romantizmu alebo moderny (20., 21. stor.).**